**Specifikacije za pripravo ponudbe****:** **Komunikacijske storitve za naročnika v pripravi in izvedbi komunikacijske podpore projektu promocije cepljenja proti COVID-19 - informacije za morebitnega ponudnika storitev**

Urad Vlade RS za komuniciranje za potrebe zajezitve epidemije COVID-19 potrebuje komunikacijske storitve za promocijo cepljenja proti COVID-19.

Za obdobje od sklenitve pogodbe z izbranim izvajalcem (predvidoma 17. 2.) do 17. 6. 2021 krepimo komunikacijske in ozaveščevalne aktivnosti na temo promocije cepljenja prebivalstva proti COVID-19.

UKOM opravlja poizvedbo o storitvah in cenah izvajalcev na trgu. UKOM bo na podlagi preverjanja ponudbe in cen na tržišču izbral izvajalca za naslednje storitve:

a. Priprava in izvedba celovite kampanje promocije cepljenja proti COVID-19 s sprotnimi dopolnitvami glede na stanje na terenu,

(za izvedbo te storitve bo izbrani ponudnik dobil kot brief: splošno strategijo in komunikacijski načrt, ki ju je pripravil NIJZ, rezultate javnomnenjske raziskave o pandemski utrujenosti, ipd.),

b. Komunikacijsko svetovanje, organizacijsko vodenje in usklajevanje ekipe UKOM in NIJZ ter morebitnih zunanjih sodelavcev ves čas kampanje,

c. Priprava medijskega načrta oglaševanja in zakup oglaševalskega časa in prostora glede na ciljne skupine ter podatek o sredstvih, s katerimi UKOM razpolaga za oglaševanje v času kampanje.

Izvajalca bomo izbrali predvidoma do 17. februarja, ko bo z njim sklenjena pogodba.

Vse te storitve bo moral izbrani ponudnik opraviti do:

Storitev a: do 01.03.2021

Storitev b. – ves čas trajanja veljavnosti pogodbe

Storitev c. – do predvidoma 01.04.2021, oziroma skladno z izdelanim koledarjem kampanje.

Izbrani izvajalec bo sklenil pogodbo z UKOM in vse storitve opravil za komunikacijsko ekipo UKOM, NIJZ ter morebitne zunanje sodelavce, ki bodo imenovani v to skupino.